Lo-Renz-O/malagasy-sentence huggingface dataset:
Manao fampisamborana natokana ho an’ny fahasahiranana tampoka ihany koa ny cecam ahitana mpikambana manao io fampisamborana io ihany koa ao amin’ny cecam mihary ambohijoky ny 8 amin’ireo mpikambana miasa ihany anefa no manao izany, satria tsy voatery ho tra-pahasahiranana avokoa ireo
Amindrana ny zana-bary rehefa feno roa ravina, ny ketsa folo hatramin’ny dimy ambinifolo andro , ny ketsa tanora afindra aorian’ny roapolo andro ary ny ketsa akotry izay tsy afafy fa atsatoka tsirairay rehefa masaka ny ambioka ary tonga dia miandry fotoam-pijinjana. Rehefa vita ny ketsa dia miroso amin’ny fanaraha-maso ny voly satria manomboka eo no mila fikarakarana matetika ny voly vary. Eo ho eo amin’ny 5000 ariary isan’andro ny karaman’ny mpanetsa iray. Miditra amin’ny 8ora maraina ka mitsahatra amin’ny 02 ora atoandro.
Ireo olana sy sakana amin’ny fandrosoan’ ny kaominina amin’ny zavatra rehetra atao eto amintsika ho fampandrosoana ny firenena, ny fiainam-bahoaka, dia mazàna misy sakana na ny kaominina no mikarakara azy na ny fanjakana foibe. Tsy sakana fotsiny aza fa olana goavana sy miorim-paka. Olana, ny teny filamatra sy ny kabary mipoapoaka fampandrosoana haingana sy maharitra , tsy hisy intsony delestazy , ny misy anefa maloto ny tanàna, ny sekoly ratsy dia ratsy, ny lalana kitoantoana, ny harem-pirenena lasa gaboraraka ny fitrandrahana azy, manjaka ny fitiavam-bola. Tsy mandeha amin’ny laoniny ny fitantanan- draharaha maro eto amintsika. Hoy i michel domenichini ramiaramanana, filoha mpandrindra sy mpitarika ny foire internationnale de madagascar ao amin’ny gazety les nouvelles edition speciale de la fim. Interview. Fim andiany faha-10 izay natao teny amin’ny parc forello expo tanjombato ny 7-10 mey 2015 ny maro amin’ireo mpitantana orinasa, dia latsaka ao anatin’ny hantsana lalina dia ireto ny tsy fahafehezana, ny fitaretrana, ny tsy fahamatorana, ary ny tsy fihetsehana. Ireo dia aretin’ny mpisehatra toe-karena 46. Ny mpitondra eto madagasikara ihany koa dia tratr’izany ankehitriny ka mahatonga ny firenena ho mbola eo an-dalam-pandrosoana hatramin’izao sy ny toe-karena tsy mety tafarina. Efa te hahita fiovana marina ny vahoaka, efa leom-boanana ka tsy miraharaha intsony ny raharaham-pirenena. Koa ny famantarana ireo olana misy eto amin’ny kaominina sy ny anton’izany ary ny famaritana azy mazava no ahitana vahaolana tsara sy mahomby. 3-2-1- ny olan’ny fitantanana ny tanàna
Fampiharana misy hevitra tsy ampy na tsy feno misy fiavahany amin’ny tetsy ambony ny fomba fanehoan-kevitry ny mpandinika eto. Miezaka manasongadina ny tiany hambara izy, amin’ny alalan’ny kianteny mampivadi-drafitra no manasongadina ny l mantsy ny kianteny no ny mpanadihady kosa no mahatsapa ny tsy mahafeno tanteraka izany heviny izany. Ohatra 1 ny fanahy no maha olona , fa tsy
Teoria telolafy haifampianaran’i jean houssaye nasehon’i jean houssaye tamin’ny alalan’ny kisary miendrika telolafy ny haifampianarana. Nasehony tao ihany koa ireo fifandraisana misy eo anivon’ireo singa telo izay iorenan’ny fampianarana fianarana dia ny mpampianatra, ny mpianatra ary ny fahalalana. Toy izao àry ny kisary nanehoan’i jean houssaye izany telolafy haifampianarana izany. Kisary 01 telolafy haifampianaran’i jean houssaye.
Tdt 1 1 ny filalaovana amin’ny laza masaka na hyperbole no hita eto. Ny hyperbole dia filazan-javatra mihoatra noho izay tena izy. Ny isehoan’ny hyperbole eto dia amin’ny hoe tsara indrindra ny tdt izay karazana literatiora mirakitra fihetseham-po sy aingam-panahy feno no anaovana fanakaran-kevitra. Araka izany na miseho sy hita aza ny maha-tantara azy, ny fanakaran-kevitra atao dia mahakasika ny hira. Ary izany hira izany dia tsara indrindra. Maneho toe-javatra mihoatra noho izay heverina fa tsara na azo adika hoe fanaperana mihitsy. Toe-javatra izay tsy mety hisy satria miankina amin’ny mpamaky ny hatsaran’ny toe-javatra iray. Nampiasaina anefa eto ny hyperbole mba hanairana ny sain’ny mpamaky, ary manery azy hamantatra izay maha-tsara izany tononkira izany. Ny tambin-teny indrindra mantsy dia maneho toe-javatra mihoatra ny tena izy raha ampiarahina amin’ny mpamari-toetra. Araka izany fandonana ny sain’ny mpamaky no antony ilalaovana ny hyperbole eto.
Ohatra 3 fisaka ny rariny. Toetry ny anoharana oharina fahita aty amin’ny ohabolana ihany koa izany ny sarin-teny fanovana endri- javatra, toy ny fifamaritan’ny oharina sy anoharana , na ny fampitoviana ny oharina sy ny anoharana; ary ny fanafiana toetry ny anoharana ny oharina.
Niankarapoka torana ratsara. Ny borizano nitondra posy no namelombelona azy. Nony nahazo aina kely dia indrisy lasa nivembena nitady hotely ny ditry ny foko! Ny ditry ny foko, hoy izy niteny irery teny an-dalana. Toy ny nentin-javatra izy ka lasa namantana ilay magazay fivarotan’ingahy randria sakaizan’ingahy samy fahiny. Nanidy trano indrindra ilay mpivarotra no niditra izy ratsara misy telegramanao ao, hoy izy taitra noraisiny ilay taratasy mangakely sady mpilaza soa no mpilaza loza matetika maty i lao kely! Maty izy hoe? Hoy ratsara nivandravandra.
Mifanandrify amin’ny mpanondro mirindra amin’ny sokajin’anarana n ny mari-pirindrana mifanaraka amin’ny sokajy dia i- zi-, ka i- ho an’ny tokana ary zi- ho an’ny maro. Amin’ity sokajy ity dia tovanana -o, ny mpanondro ny akaky hii, avy amin’ny h-i-i, ka i no mari-pirindrana. Raha miampy -o io mpanondro io dia lasa h-i-i-o hiyo. Izany hoe raha nitambatra ireo zana-peo roa farany ireo, dia ny i- sy ny -o, dia nanome zana-peo sosona -yo, izany no nanome ny hiyo. Amin’ny manondro ny lavitra indray dia ile iroa, io no endrika azo, izay mirasa i-le. Ny amin’ny tokana ihany no nasian-teny amin’ity mpanondro ity amin’ny teny swahili satria amin’io no ahitana fifamaliana amin’ny teny malagasy. Toy izao no azo amintinana ny fifamaliana misy mlg io sw huyo hiyo
Ny rima feno mihoatra ny rima feno mihoatra dia manana endrika rima feno miampy ny fitovian ny zana-peo sy na renifeo alohan ny zana-peo mitondra ny ngadona farany. Izany ohatra no hita ao amin ny v. A; tak 86, and 3, andl 5-6 tononkalo maneho ny fanantenan ny olona fa mbola hisy ny fiavian ny orana izay efa hita tamin ny alalan ny rahona; tsapa eto ny toetoetry ny zavaboary, ny zavaboary izay tena manintona ny mpanoratra tokoa. Toy izao no voalaza ao eny, mbola ho avy ny orana, efa ela no nandrahona nefa oram-pahavaratra, orana tandrifin-drahona
Ny fifamalian-drafi-pehezanteny no ampiasain’ny mpiteny eto ka ny fehezan-kevitra mitovy vahana sy miteny hevitra no mifamaly rafitra eto. Ireo dia miendrika fanontaniana tsy miandry valiny na interrogation oratoire mazava eto fa ny tsia no valin-teny andrasana. Izany dia ampisaintsainana ny iresahana fa tsy mety mihitsy ny ataony ka mila ajanona. Hita eto ihany koa ny filazan-javatra mihoa-pampana hikaramentsona sy hikarajia ilazana ny fihetsiky ny mpiteny eo am-pitenenana. Ny soloin’izy ireo dia ny hoe hiteny ve na hiresaka ve ny mikaramentsona mantsy matetika ratsy, ireo olona milaza zava-dratsy no tondroina ho mikaramentsona. Sao koa ireo olona matsantsana sy miteny foana. Ny karajia ihany koa ny resabe na ady hevitra be.
Ny fahaizana araka ny fahalalana norantovina indray no ampiasaina, fa tsy araka ny fomba sy finoana intsony. Ohatra fatin’i arison izay maty an-drano ny 26 desambira 2014 dia autopsie no natao hanadihadiana ny momba azy, fa tsy saotra intsony. Ohatra tamin’ny fatin’i dokotera marovelo celestin izay maty novonoin’olona ny taona 2009 dia autopsie no natao, fa tsy tsitsika intsony. Ireo mpitandro filaminana sy ny mpitsabo ihany koa no manatanteraka izany, fa tsy ny tangalamena. Izany hoe, tsy masi-mandidy amin’ny fanatontosana ny fomba amam-panao intsony ny tangalamena. 3-2-3 ny fampidirana fomba vaovao sy ny akon’izany noho ny fandrosoana isan-karazany misy dia efa maro ireo fomba amam-panao vaovao tafiditra any amin’ny anta ala avaratra. Zary mifangaro amin’ny fomba amam-panao nentin-drazana any an-toerana izy ireny. Anisany nidiran’izany ny ribam-pahafatesana izay resahina eto. Saika manenika ny fotoana rehetra iatrehana ny fahafatesana dia ahitana izany avokoa. Andeha hovahavahana etsy ambany izany. 3-2-3-1 ireo fomba vaovao hita eo amin’ny fahataperan’ny aina
Fehin’ny anarana fizahoana araka ny hita tamin’ny fanadihadiana natao dia azo sokajiana roa ny anarana anarana azo avy amin’ny sokajin-teny hafa anarana avy amin’ny mpamaritoetra sy ny anarana azo avy amin’ny matoanteny ary ireo anarana hatrany am-piforonana. Ny sandam- panambarana raketin’ny anarana avy amin’ny mpamaritoetra sy avy amin’ny matoanteny dia tafiditra ao anatin’ny hevitra fototra raketin’ny fototeny niaviany ihany. Ity farany kosa dia mitsinjara ho sokajy roa arakaraka ny karazam-pitsarana entiny ny anarana manasoaso sy ny anarana manabanty entina mandomana ny fon’ny itenanana mba hanana fihetseham-po araka izay tian’ny mpiteny hifongatra any aminy. Indro hofintinina amin’ny fafana ny anarana fizahoana mialoha ny handinihana ny tambinteny sy ny mpanampy fizahoana.
Amin’ny vontoatin-dresaka momba ny fanabeazana ao anaty asa soraty ratsimba georges. Tao amin’ny fizarana faharoa dia nojerena ireo endri-panabeazana naroson’ny mpanoratra. Izany no nahasarika anay nisafidy ho lohatenin’io fizarana io hoe ny fanabeazana hita taratra ao amin’ny asa soratry ratsimba georges ilaina ny mahafantatra ny mikasika izany atao hoe fanabeazana izany. Misy ihany koa ireo olona voakasika ao anatin’izany ny mpanabe sy ny beazina. Ratsimba georges, efa mpanabe ary asa aman-draharahany andavanandro izany. Mandeha ambaratongany telo ny fanabeazana aminy ny fanabeazana ny zaza, ny fanabeazana ny tanora ary ny fanabeazana ny lehibe. Mihen-danja ankehitriny ny fanabeazana omena ny olona. Toa mifanilika andraikitra ny mpanabe isan-tsokajiny avy, rehefa tsy mifanaraka amin’ny tokony ho izy ny ataon’ny olona. Iombonana ny fanabeazana miainga ao an-tokantrano, hamafisin’ny sekoly, hatevenin’ny fiarahamonina isan-karazany. Amin’ny ankapobeny ny fanabeazana ara-tsaina sy ara-batana ary ara-panahy no nantintranterina mba hahatonga ny olona hanana fitondran-tena mendrika. Tononkalo mahasahana ny maha-olombelona no noforonin-dratsimba georges. Tononkalo amohazana indray ny kolontsaina mamohafoha ny maha- malagasy. Nateveniny tamin’ny angano izay mifanaraka amin’ny toetry ny ankizy izany. Mifameno ireo mba hahalavorary ny fanabeazana.
Azo ambara àry fa ilaina hatrany ny fandraisana ny toro-hevitr’ireo ela nihetezana ka lava volo teo amin’ny fiainana mba hahitana fahombiazana. Mariky ny fanajana azy ireo ihany koa izany tamin’izany fanatanterahany ny tenin’ny lehibeny izany dia niara-niasa tamin’ny vahoaka teo anivon’ny fiaraha-monina i andry.
Ny matoanteny mitombo eo amin’ny fehezanteny hoe mitombo avo zato heny ny fahasambaran-drandria sy ramavo miara-mitaiza an’i malanto no hasian-teny eto. Tsy ny toe-javatra ambaran’ny fehezanteny no tombanana fa ny singa mandrafitra ny toe-javatra, dia ny iantefan’ny hetsika tondroin’ny matoanteny mitombo izany ny fahasambarana. Ka io fahasambarana io eto no tsarain’ny mpiteny ho tsara. Ny zavatra mitombo ihany koa dia azo heverina ho tsara na tsia amin’ny ankapobeny, araka izany dia eo amin’ny hevitra fototry ny matoanteny ny sanda enti-manombana. Ny lanjan’ny matoanteny itsarana ny singa mpandrafitra araka ny hita eto dia entina manome tsoa-kevitra avy amin’ireo hevitra samihafa voalaza teo ambony. Izany hoe rehefa avy nanoritsoritra ny lanjan’ny fananan-janaka ny mpiteny dia namoaka sinton- kevitra avy amin’izany, izay tsy inona fa ny vokatry fananan-janaka teo amin’ny tokantranon-drandria sy ramavo. Marihina ihany koa fa ampiasaina ho isan’ny fitaovana anatanterahana ny fizohian-kevitra miainga amin’ny antsipirian-javatra mankany amin’ny mahafaobe ny matoanteny mitombo eto ; satria miainga tamin’ny fanoritsoritana ny zanaka izay singa mandrafitra ny tokantrano ny fandinihana izay vao miitatra mankany amin’ny tonkantrano ankapobeny izay ampidirina amin’ny alalan’ny matoanteny mitombo. Ny
Foronina nianaranay dia ny hoe orimbaton’ny fiadanana tao amin’io tantara io dia misy zanak’olo-mirahavavy nifamototra nefa dia noteren’ny fianakaviana hivady ihany izy roa. Mbola mitsaitsainoko ie! Marina tokoa izany. Rasolomanana sy razanajaza no anarany. Vao tsy ela no namaky io boky io aho. Nasain’ny mpampianatra anay vakina mialoha fotsiny ilay izy fa tsy mbola nohadihadianay. Tody tantarao tokoa ange ry mbola fa ianao izao no mahatadidy azy tsara noho izaho. Mbola mahazo hery be aleo tokoa hotantaraiko anareo kely ny zavatra nitranga tamin’izany ry dada sy neny zanak’olom-pirahavavy tahaka anay sy itody io razanajaza sy rasolomanana io. Nitoe-jaza ilay razanajaza, nesorin’izy sy ny reniny tany amin’ny tokotakona tany ilay zaza, nefa taty aoriana dia novorian’ny reniny ny fianakaviana nilazany ny marina, ary dia noterena izy roa hivady na dia tsy misy zaza mampifamatotra azy roa intsony aza. Nisy lanonana fanalana ondrana izay efa fomban-drazana, hoy ny tao amin’ny tantara, natao tamin’izany, izay niantsoana fokonolona. Novonoina ny omby iray dia nampifamoterina, fambara hono izany fa ny olona mifamototra ho mpivady, dia nofaranana tamin’ny fanomezana tso-drano azy roa ary filazana fa mpivady izy fa tsy mpianadahy intsony. Tody hitanareo amin’izany ry izy mivady fa na tamin’ny andron’ny ntaolo aza dia efa nisy zanak’olo-mirahavavy no nivady fa misy fombafomba arahina fotsiny. Hataontsika izany fomba izany, raha izany no mampisalasala anareo aminay. Mbola ny an-drasolomanana sy razanajaza aza anie, araka ny nolazaiko teo, ny zaza dia nesorin’izy ireo noho ny tahotra, nefa tsy manaiky ny fianakaviana fa notereny hivady ihany izy ireo satria tsy afaka hiverina ho mpianadahy intsony hono tsinona izy koa. Ravao taiza retsy tamin’ny andron’ny ntaolo no mbola nandrenesan-dry fanalana zaza tsy sahy nanao izany mihitsy ny ntaolo noho ny tahony an’andriamanitra, indrindra fa ny tsiny sy ny tody. Ny fahazoana taranaka aza no tena nahamay taloha. Izany no mahavoa anareo zaza ankehitriny. Tsy mba mamakafaka fa avy hatrany dia mandray am-bolony fotsiny. Atao filamatra daholo izay zavatra rehetra hita ao amin’izay boky vakina. Rabenja he koa izany izy tantara foronina koa! Tody ny fizotry ny tantara anie ry dadatoa no noforonin’ilay mpanoratra e! Iza moa ny anaran’izy iny ry mbola? Mbola michel andrianjafy
Structure du malgache, ambozozntany, fianarantsoa. 785 tak 1977, problèmes de morphologie malgache, ambozontany, fianarantsoa, 111 tak 1999, les phénomènes morphologiques, ambozontany, antananarivo.223 tak rajemisa-raolison, r. 1985, rakibolana malagasy, ambozontany, fianarantsoa, 1061tak.
Rakotomavo hanta, libérer l’école malgache institution scolaire, programme, groupe d’âge homogène, scolaire, système de validation examen de contrôle p85-86 3 musa alokpo dieudonné, education non formelle dans les contextes educatif et socio- economique de la republique democratique du congo. Etude exploratoire sur le statut légal et les attitudes des habitants de kinshas c’est un processus de toute la vie par lequel chaque individu acquiert attitudes, valeurs aptitudes et connaissances à partir des expériences quotidiennes, des influences et ressources de son environnement , tak8
Ny fampianarana no asa iandraiketan’ny mpampianatra. Misy ny lalàna ifampifehezana eo anivon’ireny sekoly ireny izay endrika fanabeazana avokoa izany. Ny sekoly no toeram-panabeazana tsy afa-misaraka amin’ny ankizy, mitondra fahalalana vaovao ho azy ireo amin’ny lafiny maha-olona ny fianarana ataony. Mikendry ny fitovian’ny rehetra ny sekoly saingy kosa mitsinjara araka ny sokajiny avy ny mpianatra tsirairay. Michel claes dia maneho izay anjara asa ananan’ny sekoly izay raha nilaza fa manana anjara asa lehibe ny sekoly eo amin’ny fampivoarana ny maha-olona sy ny fampitomboana ny fahalalana 62 tsy ny saina ihany no beazina any an-tsekoly na dia azo lazaina aza fa izany no mitana ny laharana voalohany. Misy sehatra natokana hitaizana ny vatana ao anatin’ny fotoana hianarana. Miankina amin’ny toerana misy ny sekoly sy ny fifandaminana ao no isafidianana ny seha-panabeazana mifanandrify amin’izany. Ny fanjakana mihitsy no mandrindra ny rafi-panabeazana sy ny fampianarana ary ny fanofanana mba hampivelarana ny saina, ny vatana, ny fitondran-tena sy ny famoronana ao amin’ny tsirairay 63. Izany dia araka ny didim-panjakana nivoaka, laharana 2004-004 tamin’ny 26 jolay 2006 mbola andraikitra miandry ny mpampianatra any an-tsekoly ny misivana ny mpianatra amin’ny alalan’ny fitsapam-pahaizana, miainga ao an-dakilasy ary miitatra hatrany ivelany, voakasika amin’izany ireny fanadinam-panjakana isan-tsokajiny ireny. Mitaky ezaka sy fikirizana eo amin’ny tsirairay ny fanatontosana izany satria misy tanjona kendrena dia ny ho tafita. Miantoka ny ho avin’ny ankizy ny fianarana ary tsy vitan’izany fa mampivelatra ny fanabeazana azony tamin’ny sehatra
Manan-janaka 3 izy ao amin’ny ceres. Mpirahavavy ny roa, fa ny iray kosa dia zanaky ny zokiny saingy taizany. Marihana moa fa efa maty io zokiny io. Ity zanaky ny zokiny ity ankehitriny dia efa any amin’ny oniversite. Mpianatra niandraiketan’ny ceres izy io nanomboka ny kilasy t6 6e , hatramin’izao any amin’ny ambaratonga ambony izao oniversite fa ireto zanany mirahavavy ireto no mbola ao amin’ny ’’taninketsa’’ na ’’pépinière’’. Ny iray dia ao amin’ny kilasy t7 na 5e , ny zandriny izany, fa ny iray kosa dia any amin’ny kilasy t9 na 3e, ilay zokiny. Faly dia faly tokoa ramatoa philomène satria voaray tao amin’ny ceres ireo zanany ireo. Hoy indrindra izy ny amin’ny antsipirian’izany tena faly tokoa, satria manana mpanampy anay amin’ny fanabeazana, amin’ny fanabeazana ny ankizy. Sarotra ny manabe ankizy amin’izao fotoana izao. Ho anay ray aman-dreny irery dia tsy mahavoafehy ny zaza.
Niezaka ny nanome azy, araka izay azony natao, ny fanabeazana izay nilainy ny ray aman-dreniny, na ara-batana izany, na ara-tsaina. Hatramin’ny fanohanana ara-bola sy ara-toro-hevitra izany. Marihina fa nanana ny fomba miavaka nentina nitaizaireo zanany ny ray aman-dreniny nampianatra azy ireo handala ny fahamarinana sy ny maha malagasy hatrany. Izany hoe niezaka nampianatra ireo zanany mba hanao ny marina hatrany, ary hitazona ny fitokisana napetraky ny olona taminy.
Namorona lalàna sy fitsipika inona no mety ho votoatin’io lalàna sy fitsipika io? Manomeza ohatra -hosaziana izay mangalatra, izay mamono olona, manao kolikoky, miteny ratsy, sns ahoana ihany koa no ilazana an’ireny olona mandika lalàna sy fitsipika ireny? -olona tsy manao ny marina olona tsy nanao ny fahamarinana -fa inona no atao hoe marina fahamarinana izany eto? -ny lalàna sy ny fitsipika mifehy no atao hoe marina na fahamarinana eto
Ohatra azo tsoahana avy amin’izany fa ny hoe fandrosoana dia fialana amin’ny endri-piainana tsizarizary ho amin’izay heverina fa tsaratsara kokoa. Ny fiavahan’ireny teny na andianteny ireny dia manamora ny fianaran’ny mpianatra. Sady manampy amin’ny fitadidiana ireny no manome endrika mahafinaritra ny kahie, ka misarika ny fahazotoana. Marihina anefa fa tsy maintsy tombanana ny fahazoan’ny mpianatra ny zavatra nataony tsianjery. Amin’ny alalan’ny fanomezana ohatra fahita eo amin’ny fiainana andavanandro no hanombanana izany. Atao izany ho fanamarinana na mamerina fotsiny ny ao anaty kahie izy na tena mahazo ny zavatra ambarany. Ohatra voarakitra ao amin’ny lesona fa ny tsy fahaiza-mandanjalanja ny fandraisana ny fandrosoana dia mety hanimba ny maha olona. Noho ny fivoaran’ny siansa dia misy ankehitriny ny fanafody fanesorana ny zaza ao am-bohoka. Manararaotra ny fisian’izany ny tanora sasany ka mampiasa ireny fanafody ireny hoenti-manala zaza. Fanitsakitsahana ny hasina maha olona anefa ny fanaovana izany. 3.3.2. Ny fanamorana ny fomba fianaran’ireo mpianatra manao takelaka famintinana ny lesona
Tononkira hampitaina. Tsy ny endrika isehoan’ny andalana fotsiny no manavaka ny rafitra malalaka fa eo ihany koa ny endrika isehoan’ny andininy mandrafitra azy. Haroso manaraka izany endrika isehoan’ny andininy ao amin’ny tononkira manana endrikamalalaka izany. 2.2.2.2 ny endrika isehoan’ny andininy amin’ny vakadraza? A malala-drafitra fitambaran’ny andalana maromaro mifanesy no mandrafitra ny andininy iray araka ny famaritana efa naroso tao amin’ny zafi-pizaràna 2.2.1.2. Amin’ny maha malalaka ny rafitra izay dia mety tsy hitovy ny isan’ny andalana mandrafitra ny andininy. Mbola manatitrantitra izany ny mpikaroka mpialoha lalana razafindravony harisoa juliette37 manavaka ity endrika malalaka ity ny tsy fitoviana eo amin’ny isan’andalana sy ny halavany mandrafitra azy. Raisina ohatra hanaporofoanaizany ny vakodraza? A mitondra ny lohateny hoe ry tanora, vondrona ambara takila 14. Ahitana andininy roa miavaka tsara io vakodraza? A io araka ny hita ao amin’ny boky faharoa fa ny andalana mandrafitra ny andininy tsirairay dia tsy mitovy. Ny andininy voalohany misy andalana valo, ny andininy faharoa kosa misy andalana dimy. Izany tsy fitovian’ny andalana mandrafitra ny andininy izany no miteraka nyfizaràna manaraka. 2.2.3 ny tononkira manana endrika hafahafa
Ny vahoaka ao amin’ny firenena iray dia iray toe-tsaina aman-toetra, iray fiteny ary iray fomba amam-panao. Toetra iray manavaka ny malagasy tamin’ny hafa ny fandalana ny fihavanana sy ny firaisan-kina. Nohitsakitsahin’ireo fahavalom-pirenena izany araka ny hita ao amin’ny asa soratr’i faralahy. Ho fanarenana izany dia noezahin’i andry narovana ny firenena naveriny ny hasina maha-olona ireo vahoaka, indrindra ireo izay niharan’ny herisetra; nabaribariny ny marina teo amin’ny fiainam-pirenena; ary ny farany izay anisan’ny mavesa-danja indrindra, dia notandroviny ny fiandrianam-pirenena izay nahozongozon’ireo jiolahy.
Maty, fa velona indray, ary efa very, fa hita indray 37. Izany dia mitovy amin’ny foto-kevitra ijoroan’ny asa soratra manao hoe misy ny efa maty fa velona indray, misy ny efa very navotanao ry ray, misy fo virain’ny ditra sy hadalana, misy tsy nafoy, navela fahotana. Olombelona mivantana hatrany no asehon’ny asa soratra. Toy izany koa no hita amin’ilay tononkalo hoe ianto109 anton’ny fisiako anton’ny iariako anton’ireo tinady anton’ireo ady sedraiko hatramizao tsy iza fa ianao ianao, ianao, ianao ianto.
Article du décret les fokonolona peuvent établir des conventions ayant pour but d’edicter toutes mesures locales pour assurer la securité, la salubrité et la bonne administration du fokontany, sauvegarder l’interet public, notamment en ce qui concerne le respect des bonnes m urs et de coutumes, reunions de fokonolona, les fumeries de chanvre ou d’opium 47 -article 23, alinéa 2 les dina ne peuvent modifier les lois, décrets, arrêtés ou tout autre acte émanant de l’autorité supérieure.
Ity lahatsoratra ity koa dia mitory fahatsarana tontolo toy ny hita teo aloha saingy manasongadina kokoa ny hakanton’ny tontolo ambanivohitra, mbola miaina anatina tontolo voajanahary. Eo am-pamakiana ny lahatsoratra dia toa entiny misosa any anaty tontolo hafa, mahavariana, miavaka amin’ny fahita andavanandro, fa tsy fahita firy ny mpamaky. Izany dia toa misintona ny masom-panahin’ny mpamaky mba hianoka izany mivantana na hanonofy izany an’eritreritra.